**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ: 5748**

**Λιβαδειά 7 /4/2022**

**ΑΠΟΣΠΑΣΜΑ**

Από το πρακτικό της αριθμ.2022-6ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **34**

**ΘΕΜΑ: Αποδοχή των όρων επενδυτικού δανείου από το Τ.Π. και Δανείων συνολικού ποσού 2.000.391,03 € , για την εκτέλεση έργου «Υποδομές ηλεκτροκίνησης – ηλεκτρικά αυτοκίνητα – σταθμοί φόρτισης του Δήμου Λεβαδέων» ενταγμένου στο Ειδικό Αναπτυξιακό Πρόγραμμα Αντώνης Τρίτσης. ( αριθμ. 48/2022 απόφαση Οικονομικής Επιτροπής )**

Στη Λιβαδειά σήμερα την 6η Απριλίου 2022, ημέρα Τετάρτη και ώρα 19:00 μ.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **για την συνέχιση της από 4/04/2022 διακοπείσας δημόσιας μεικτής συνεδρίασης**  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **5311/31-3-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της διακοπείσας συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 26 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Νταντούμη Ιωάννα |
|  | Μητάς Αλέξανδρος | 2 | Γαλανός Κων/νος |
|  | Τζεσμετζής Εμμανουήλ | 3 | Τζουβάρας Νικόλαος |
|  | Δήμου Ιωάννης | 4 | Καράλης Χρήστος |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος | 6 | Χέβα Αθανασία (Νάνσυ) |
|  | Καράβα Χρυσοβαλάντου Βασιλική (Βάλια) | 7 | Σπυρόπουλος Δημοσθένης |
|  | Μερτζάνης Κων/νος |  |  |
|  | Γιαννακόπουλος Βρασίδας |  | Οι οποίοι δεν παρευρέθησαν |
|  | Σαγιάννης Μιχαήλ |  | αν και κλήθηκαν νόμιμα |
|  | Πούλου Παναγιού (Γιώτα) |  |  |
|  | Καπλάνης Κων/νος |  |  |
|  | Τόλιας Δημήτριος |  |  |
|  | Πούλος Ευάγγελος |  |  |
|  | Φορτώσης Αθανάσιος |  |  |
|  | Κοτσικώνας Επαμεινώνδας  (Aπών στο 9,13,14 ΘΗΔ) |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή (Απούσα από 12-14 ΘΗΔ) |  |  |
|  | Τσιφής Δημήτριος |  |  |
|  | Αλεξίου Λουκάς (Απών από 2-14 ΘΗΔ) |  |  |
|  | Καραμάνης Δημήτριος |  |  |
|  | Πλιακοστάμος Κων/νος (Απών από 2-14 ΘΗΔ) |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |
|  | Παπαϊωάννου Λουκάς |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης, ο οποίος αποχώρησε κατά τη συζήτηση του 1ου θέματος της ημερήσιας διάταξης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 2Ο θέμα της ημερήσιας διάταξης,(1ο της υπ αριθμ **5311/31-3-2022**   πρόσκλησης), η Πρόεδρος την υπ΄αριθμ.48/2022 (ΑΔΑ:ΩΔΞΔΩΛΗ-ΛΩΝ) απόφαση της Οικονομικής Επιτροπής του Δήμου, σύμφωνα με την οποία εισηγείται στο Δημοτικό Συμβούλιο την αποδοχή και εισήγηση στο Δημοτικό Συμβούλιο των όρων του επενδυτικού δανείου από το Τ.Π. και Δανείων συνολικού ποσού 2.000.391,03 € , για την εκτέλεση έργου «**Υποδομές ηλεκτροκίνησης – ηλεκτρικά αυτοκίνητα – σταθμοί φόρτισης του Δήμου Λεβαδέων**», ενταγμένου στο Ειδικό Αναπτυξιακό Πρόγραμμα Αντώνης Τρίτσης , οι οποίοι εγκρίθηκαν με την 3762/7/10-2-2022 απόφασή του Δ.Σ του Τ.Π. και Δανείων .

Στη συνέχεια ο Πρόεδρος του Δημοτικού Συμβουλίου ζήτησε από τα μέλη του Δημοτικού Συμβουλίου να τοποθετηθούν σχετικά.

* Λαμβάνοντας το λόγο ο δημοτικός σύμβουλος της δημοτικής παράταξης « Λαϊκή Συσπείρωση Λιβαδειάς» κ. Αρκουμάνης Πέτρος ο οποίος είπε ότι η παράταξή του πάγια καταψηφίζει τα δάνεια,όμως στη συγκεκριμένη περίπτωση είναι ξεκάθαρο ότι δεν θα υπάρχει καμία επιβάρυνση του Δήμου και για το λόγο αυτό η παράταξή του θα ψηφίσει θετικά .

Το Δημοτικό Συμβούλιο ,μετά από διαλογική συζήτηση αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* Την υπ’ αριθμ. 3762/7/10-2-2022 απόφαση του Διοικητικού Συμβουλίου του Τ.Π. και Δανείων
* Την υπ. αριθμ. πρωτ.17493/22-2-2022 ανακοίνωση του Τ.Π. και Δανείων περί έγκρισης επενδυτικού δανείου του προγράμματος «Αντώνης Τρίτσης».
* Την υπ΄αριθμ 48/2022 (ΑΔΑ:ΩΔΞΔΩΛΗ-ΛΩΝ) απόφαση της Οικονομικής Επιτροπής
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

Α) Αποδέχεται όλους τους όρους που έθεσε το Διοικητικό Συμβούλιο του Ταμείου Παρακαταθηκών και Δανείων, στην υπ αριθμ. **3762/7/10-2-2022** απόφασή του συνεδρίασή του, στην οποία εγκρίθηκε η χορήγηση επενδυτικού τοκοχρεολυτικού δανείου στο Δήμο μας συνολικού ποσού  **2.000.391,03€** , ενταγμένου στο Ειδικό Αναπτυξιακό Πρόγραμμα Αντώνης Τρίτσης**,** για την εκτέλεση του έργου: «Υποδομές ηλεκτροκίνησης – ηλεκτρικά αυτοκίνητα – σταθμοί φόρτισης του Δήμου Λεβαδέων»,ως κατωτέρω:

**1.** **Σκοπός δανείου:** Χρηματοδότηση του έργου «Υποδομές ηλεκτροκίνησης – ηλεκτρικά αυτοκίνητα – σταθμοί φόρτισης του Δήμου Λεβαδέων»**,** ενταγμένου στο Ειδικό Αναπτυξιακό Πρόγραμμα Αντώνης Τρίτσης.

**Ποσό δανείου:** 2.000.391,03 €

1. **Επιτόκιο χορήγησης:**

* Σταθερό επιτόκιο **3,10%** , από ίδιους πόρους του Τ.Π και Δανείων , ανεξάρτητα από το χρόνο συνομολόγησης καθώς αφορά στην εφαρμογή ενός ενιαίου προγράμματος χρηματοδότησης που αποπληρώνεται από το Π.Δ.Ε.

1. **Διάρκεια** εξόφλησης του δανείου : **15** χρόνια, με **έναρξη εξυπηρέτησης** την 1/1 του επομένου της ολοκλήρωσης του έργου ή της προμήθειας έτους, όπως προκύπτει από την σύμβαση ανάθεσης του έργου ή της προμήθειας.
2. **Τοκοχρεολυτική δόση :**

**Ενδεικτική Συνολική Ετήσια τοκοχρεολυτική δόση: 167.772,47 €**

|  |  |
| --- | --- |
| **€ 83.886,23** | **Ενδεικτική εξαμηνιαία τοκοχρεολυτική δόση** για το **100%** του ποσού του δανείου που θα προέλθει από ιδίους πόρους του Τ. Π. & Δανείων |

1. **Ενδιάμεσοι τόκοι:**

Για κάθε ποσό δανείου που θα εκταμιεύεται πριν την ολοκλήρωση του έργου – προμήθειας – μελέτης, θα καταβάλλεται αντίστοιχα για κάθε εξάμηνο ο απλός καθαρός τόκος που αναλογεί στο αναληφθέν ποσό από την ημερομηνία της εκταμίευσης μέχρι την 31/12 του έτους ολοκλήρωσης του έργου – προμήθειας – μελέτης.

1. **Ασφάλεια δανείου:**

Στις δανειακές συμβάσεις περιλαμβάνεται ρήτρα εκχώρησης εσόδων εκ μέρους του δικαιούχου προς το Ταμείο Παρακαταθηκών και Δανείων, σε περίπτωση μη ορθής και σύννομης χρήσης των πόρων του προγράμματος (σύμφωνα με τις παρ. 1 & 2 του άρθρου 11 της υπ’ αριθμ. 22766/9-4-2020 ΚΥΑ). Ειδικότερα :

**«Ο δικαιούχος εκχωρεί** στο «Τ.Π. & Δανείων», από σήμερα και για όλη την διάρκεια του δανείου από όλα γενικά τα έσοδα του «**δικαιούχου»** και κατά προτεραιότητα από τους Κεντρικούς Αυτοτελείς Πόρους (ΚΑΠ) αφού έχουν ληφθεί υπόψη οι κατά περίπτωση ειδικές ρυθμίσεις των άρθρων 113 παρ.6 περ. β΄ του ν. 1892/1990 και 34 του ν. 3697/2008 που ορίζουν τα ποσοστά της υποχρεωτικής τους δέσμευσης για την κάλυψη συγκεκριμένων δαπανών, τακτικά και έκτακτα, από οποιαδήποτε πηγή και αιτία παρόντα και μελλοντικά, τις προσόδους του, τα μισθώματα τις προς αυτόν χρηματικές παροχές και επιχορηγήσεις από το Ελληνικό Δημόσιο ή τρίτους, παρούσες και μελλοντικές εκτός εκείνων που δεν εκχωρούνται σύμφωνα με την διάταξη του άρθρου 176 του ν. 3463/2006 όπως το τρίτο και το τελευταίο εδάφιο της παρ. 5 ισχύουν μετά την αντικατάστασή τους από τα άρθρα 36 παρ. 3 του ν. 3801/2009 και 45 παρ. 3 του ν. 3731/2008 αντίστοιχα, και το «Τ. Π. & Δανείων» δικαιούται να εισπράττει το σύνολο του ποσού που έχει εκταμιευτεί προς αυτόν από το συνομολογηθέν δάνειο, ανεξάρτητα από τα ποσά που έχουν αποδοθεί από το ΠΔΕ για την αποπληρωμή των δανειακών υποχρεώσεων του, καθώς και το σύνολο του ποσού που αφορά σε κάθε είδους έξοδα και λοιπές δαπάνες συνομολόγησης και εξόφληση του δανείου αυτού, σύμφωνα με τη ρητή διάταξη της παρ. 1 του άρθ. 11 της υπ΄ αριθμ. 22766/2020 Κ.Υ.Α. για την εξόφληση του συνόλου των οφειλών του προς του Τ.Π & Δανείων».

**6. Πρόσθετη ασφάλεια δανείου :**

**Για Πρόσθετη ασφάλεια** του δανείου σε κεφάλαιο, κάθε είδους τόκους, έξοδα κλπ, ο «δικαιούχος» σε περίπτωση κήρυξης έκπτωτου του αναδόχου του Έργου, εκχωρεί στο «Τ. Π. & Δανείων» έως την ολοκλήρωση και το κλείσιμο του Έργου, όλες τις αξιώσεις του που απορρέουν ή θα απορρεύσουν από τη σύμβαση ανάθεσης του Έργου/Προμήθειας και ειδικότερα την εγγυητική επιστολή καλής εκτελέσεως.

**7.Δικαιώματα :** € 3.000,00, τα οποία αναλύονται ειδικότερα ως εξής: α) αμοιβή για τη συγκέντρωση, επεξεργασία, έλεγχο και αξιολόγηση των οικονομικών στοιχείων € 1.000,00, β) έξοδα για διαδικασία έγκρισης € 1.000,00, γ) δαπάνες για τον οικονομικό και νομικό έλεγχο των εξασφαλίσεων των δανείων € 1.000,00. Η κάλυψη κάθε είδους εξόδου και λοιπών δαπανών συνομολόγησης και εξόφλησης γίνεται από το Εθνικό ή συγχρηματοδοτούμενο σκέλος του Προγράμματος Δημοσίων Επενδύσεων [Π.Δ.Ε].

**Β) Εξουσιοδοτεί** τον Δήμαρχο Λεβαδέων κ. Ιωάννη Δ. Ταγκαλέγκα για την υπογραφή του δανειστικού συμβολαίου.

**Το Δ.Σ. εξουσιοδοτεί τον Δήμαρχο να υποβάλλει στον Συντονιστή της Αποκεντρωμένης Διοίκησης Θεσσαλίας – Στερεάς Ελλάδας επικυρωμένο αντίγραφο της απόφασης αυτής.**

. **Η απόφαση πήρε τον αριθμό 34**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

**ΤΑ ΜΕΛΗ**

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος | Λιβαδειά αυθημερόν |
| 2 |  | Καλογρηάς Αθανάσιος | Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |  |
| 6 |  | Σάκκος Μάριος |  |
| 7 |  | Μερτζάνης Κων/νος |  |
| 8 |  | Γιαννακόπουλος Βρασίδας |  |
| 9 |  | Σαγιάννης Μιχαήλ |  |
| 10 |  | Πούλου Γιώτα |  |
| 11 |  | Καπλάνης Κων/νος |  |
| 12 |  | Τόλιας Δημήτριος |  |
| 13 |  | Πούλος Ευάγγελος |  |
| 14 |  | Κοτσικώνας Επαμεινώνδας |  |
| 15 |  | Αρκουμάνης Πέτρος |  |
| 16 |  | Μπράλιος Νικόλαος |  |
| 17 |  | Γερονικολού Λαμπρινή |  |
| 18 |  | Τσιφής Δημήτριος |  |
| 19 |  | Καραμάνης Δημήτριος |  |
| 20 |  | Τουμαράς Βασίλειος |  |
| 21 |  | Κατής Χαράλαμπος |  |
| 22 |  | Παπαϊωάννου Λουκάς. |  |